**Критерии за оценяване – втори клас**

**Български език и литература**

|  |  |
| --- | --- |
| **Компетентност** | **Очаквани резултати** |
| **Езикови** **компетентности**  | Разграничава гласни и съгласни звукове и техни признаци. Прави проверка за правописа на гласни в неударена сричка, на звучни съгласни пред беззвучни и в края на думата. Разграничава думите с ударение от думите без ударение и ги изписва правилно. Разпознава глагола, съществителното име и прилагателното име като части на речта. Определя вида, рода и числото на съществителното име. Съгласува прилагателното и съществителното име по род и число. Знае за речниковото значение на думата. Използва азбучен ред за търсене на дума в речник. Разграничава словосъчетание от изречение. Разпознава различни по цел на изказване изречения (съобщителни и въпросителни). Оформя пунктуационно правилно съобщително и въпросително изречение.  |
| **Комуникативноречеви** **компетентности**  | Ориентира се в комуникативноречевата ситуация (Кой говори? На кого? За какво? Защо? Кога? Как? Къде?). Прилага правилата за речева учтивост (съгласие, несъгласие). Уместно употребява изучаваните езикови средства според комуникативната ситуация. Създава текст на поздравителна картичка. Прави кратко писмено описание на предмет. Преразказва съдържанието на кратък художествен повествователен текст. Дава примери за речева учтивост при общуване |
| **Литературни** **компетентности**  | Разграничава *басня и народна песен* от други литературни и фолклорни произведения. Ориентира се в последователността на епизодите при развитието на действието в изучавано произведение. Отговаря на въпроси, свързани със съдържанието на изучавано произведение. Открива образите на героите в изучавано произведение. Изразява емоционално-оценъчно отношение към герои и епизоди в изучавано произведение. Открива *повторение, изброяване* в изучавани произведения. Установява сходство и различия между две литературни и/или фолклорни произведения.  |
| **Социокултурни** **компетентности**  | Чете правилно и с подходяща интонация произведения (басня, народна песен) на различни култури. Чете с разбиране текст от хартиена страница и дисплей |

**Математика**

|  |  |
| --- | --- |
| **Компетентност** | **Очаквани резултати** |
| **Числа**  | Познава естествените числа до 100. Познава принципа за построяване на редицата на числата до 100. Извършва аритметичните действия събиране и изваждане с числата до 100. Извършва аритметичните действия умножение и деление с едноцифрено число (табличните случаи). Намира неизвестно събираемо и неизвестен множител.  |
| **Геометрични фигури** **и тела**  | Познава геометричните фигури триъгълник, правоъгълник и квадрат и елементите им. Определя вида на триъгълник според страните. |
| **Измерване**  | Познава мерните единици за дължина (дециметър, метър), време (минута, денонощие, седмица, месец, година) и връзката между тях. Извършва действия с мерните единици дециметър и метър. Намира обиколката на триъгълник, квадрат и правоъгълник. Използва чертожна линия за измерване на страните на геометрични фигури триъгълник, квадрат и правоъгълник. |
| **Моделиране**  | Моделира с числови изрази ситуации, описани с отношенията „пъти повече” и “пъти по-малко”. Решава текстови задачи с едно и с две пресмятания. Обяснява получените резултати при решаване на даден проблем. Използва информация, представена в табличен и в схематичен вид |

**Родинознание**

|  |  |
| --- | --- |
| **Компетентност** | **Очаквани резултати** |
| **Роден край**  | Различава училището като институция и общност на ученици, учители и родители. Изброява основни права и задължения на ученика. Познава особености на местоположението и природата на родния край. Илюстрира с пример значението на принадлежността на човека към род и Родина.  |
| **Човекът и неговата среда**  | Обяснява необходимостта от спазване на правила в обществото - у дома, в училище, на улицата, на публични места. Разграничава опасно и безопасно поведение на детето като участник в уличното движение. Посочва адекватната реакция в критични за живота и здравето ситуации при бедствия, аварии, инциденти.  |
| **Природното разнообразие**  | Разграничава неживата от живата природа. Възприема себе си като част от природата и нейн приятел. Групира растенията според стъблата и вида на листата им. Групира диви и домашни животни. Обяснява значението на природното разнообразие за живота на хората. |
| **Национално и културно** **наследство**  | Разпознава националните символи на Република България - знаме, герб, химн. Разпознава и определя във времето официални и битови празници на българските граждани. Дава примери за известни личности и събития, свързани с миналото и с настоящето на родния край.  |
| **Човекът и здравословният** **начин на живот**  | Назовава основните части на човешкото тяло. Изрежда сетивните органи на човека и описва тяхното предназначение. Познава правила за здравословен начин на живот. Разбира връзката между опазването на околната среда и здравето на човека.  |
| **Наблюдение, експерименти и** **изследване**  | Описва резултати от наблюдения върху живата и неживата природа. Извършва опити с растения. Извлича информация за обекти в населено място от графично изображение |

**Музика**

|  |  |
| --- | --- |
| **Компетентност** | **Очаквани резултати** |
| **Музикална практика:** **музициране, възприемане** **на музика**  | Пее според възможностите си пет авторски или народни песни, изучавани в училище. Възпроизвежда ритмичен съпровод - подражателно и по графичен модел. Импровизира съпровод върху песен и/или инструментален откъс. Разпознава най-малко три характерни откъса от музикални творби, включени в репертоара за слушане, от които най-малко два инструментални. Пее предпочитана песен от извънучилищния репертоар.  |
| **Елементи на музикалната** **изразност**  | Определя мелодия, характер, темпо, динамика в музикални примери. Познава по тембър мъжки хор, а по тембър и външен вид музикалните инструменти: флейта, китара, арфа, гъдулка, тамбура, кавал. Познава принципа на звукоизвличане при струнните инструменти. Разграничава вокална и инструментална музика. Разпознава метрума на музика в равноделни размери (2/4 и 3/4) и в неравноделните размери (5/8 и 7/8) в песни, изучавани в училище. Разпознава по слух и по графични символи тонови трайности, съответстващи на осмини, четвъртини и половини ноти. Определя еднаквост и различие в песни, изучавани в училище. Разграничава постепенно движение и скок в мелодията по слух и с помощта на графични символи. |
| **Музика и игра**  | Играе право хоро и ръченица. Импровизира танцови движения върху музика от изучаваните жанрове.  |
| **Музика и общество**  | Разпознава основни музикални жанрове: марш, валс, право хоро, пайдушко хоро, ръченица. Разграничава авторските от народните песни в репертоара за пеене. Знае три имена на композитори на песни и инструментални произведения, слушани в час. Коментира примери за присъствието на марша, валса, правото хоро и ръченицата в бита на хората. Знае характерни елементи и особености на коледуването, сурвакането, кукерските игри и лазаруването; наричания и народни песни, свързани с тях. |

**Изобразително изкуство**

|  |  |
| --- | --- |
| **Компетентност** | **Очаквани резултати** |
| **Обект и среда**  | Открива визуални особености на природни обекти. Разкрива многообразие на визуални особености на природни обекти. Посочва основни връзки между природни обекти и среда в реални и фантазни ситуации. Изразява емоционално-естетическо отношение към природни обекти.  |
| **Обект и образ**  | Придобива представа за най-важни визуални особености на човешки фигури и животни. Разграничава светли и тъмни цветове в различни изображения. Изобразява реални и фантазни образи по впечатление и въображение, като използва светли и тъмни цветове. Пресъздава особености на различни фигурални образи. Дискутира въздействието на творби с тъмни и светли цветове. |
| **Зрител и творба**  | Познава най-общо професията на художника. Разграничава произведения на изобразителното изкуство по вид. Коментира творби от различни жанрове изкуство.  |
| **Визуална комуникация**  | Разбира значението на различни видове визуални знаци. Обяснява основни понятия за визуални знаци. Използва в изображения видове визуални знаци по тяхното предназначение в различна среда.  |
| **Материали и техники**  | Познава изобразителни техники за рисуване, моделиране, апликиране, гравиране и конструиране. Разбира най-общо връзката между материал и техника. Комбинира различни изобразителни материали и техники. |

**Технологии и предприемачество**

|  |  |
| --- | --- |
| **Компетентност** | **Очаквани резултати** |
| **Техника и** **безопасност**  | Използва подвижно свързване на части на изделието. Посочва предназначението на лостовете в техниката и бита. Използва правилно и безопасно инструменти и материали. Посочва съоръжения, при които се използва вятърът като алтернативен източник на енергия. Прилага основни правила за общуване при работа в екип.  |
| **Технологии** | Изброява начини за студена обработка на хранителни продукти. Използва пестеливо материали и ресурси при изработване на изделия. Познава основни правила за отглеждане на домашни животни. Посочва начини за размножаване на растения чрез засаждане на луковица. Посочва източници за получаване на текстилните материали.  |
| **Инициативност и** **предприемчивост**  | Свързва работа в екип с постигането на обща цел. Използва наименования на стоки и услуги в практическа работа. Познава значимостта на популярни професии. Разбира, че положеният труд се заплаща |
| **Конструиране и** **моделиране**  | Разчита информация за конструкцията на изделие. Използва различни информационни източници при изработване на изделия, модели. Разпознава различни линии в графични изображения при изработване на изделие или модел. Моделира, като използва разгъвки на отворени кутии. |

**Физическо възпитание и спорт**

|  |  |
| --- | --- |
| **Компетентност** | **Очаквани резултати** |
| **Лека атлетика**  | Прилага основни двигателни умения и навици, свързани с ускорително бягане, скок на дължина с два крака от място, скок на височина с един и два крака и хвърляне на малка и голяма топка и ги прилага в щафетни и подвижни игри. Притежава необходимото равнище на физическа дееспособност. Изпълнява ходене или бягане съобразно индивидуалните възможности за участие на лица с увреждания.  |
| **Гимнастика**  | Изпълнява самостоятелно, поотделно и в съчетание общоразвиващи, строеви и гимнастически упражнения. Изпълнява народен танц “Кулско хоро” и „Омуртарско хоро”. Изпълнява упражнения, комплекси и комбинации съобразно индивидуалните възможности за участие на лица с увреждания. |
| **Спортни игри**  | Изпълнява основни технически действия с топка: подаване и ловене с две ръце на височина на гърдите, водене с една ръка, нанасяне на удар в подвижни и спортно-подготвителни игри, обвързани с отборните спортове - футбол и хандбал. Изпълнява основни елементи от техническите действия с топка или елементи от тях съобразно индивидуалните възможности за участие на лица с увреждания |